Nr. 13999/29.06.2023

DIRECȚIA GENERALĂ BIODIVERSITATE

REFERAT DE APROBARE

a proiectului de ordin pentru aprobarea Planului de management aferent sitului Natura 2000 ROSCI0020 Câmpia Careiului împreună cu ariile protejate 2.676 Pădurea Urziceni, 2.677 Dunele de nisip Foieni, 2.679 Mlaștina Vermeș și 2.182 Pășunea cu *Corynephorus* de la Voievozi

Planul de management al sitului Natura 2000 ROSCI0020 Câmpia Careiului împreună cu ariile protejate 2.676 Pădurea Urziceni, 2.677 Dunele de nisip Foieni, 2.679 Mlaștina Vermeș și 2.182 Pășunea cu Corynephorus de la Voievozi a fost realizat de Ocolul Silvic Codrii Sătmarului prin proiectul ”Planificarea managementului conservării biodiversității în siturile Natura 2000 ROSPA0016 Câmpia Nirului-Valea Ierii, ROSCI0020 Câmpia Careiului împreună cu ariile protejate 2.676 Pădurea Urziceni, 2.677 Dunele de nisip Foieni, 2.679 Mlaștina Vermeș și 2.182 Pășunea cu Corynephorus de la Voievozi și ROSCI0021 Câmpia Ierului împreună cu aria protejată 2.183 Complexul hidrografic Valea Rece”.

Planul de management aferent sitului Natura 2000 ROSCI0020 Câmpia Careiului împreună cu ariile protejate 2.676 Pădurea Urziceni, 2.677 Dunele de nisip Foieni, 2.679 Mlaștina Vermeș și 2.182 Pășunea cu *Corynephorus* de la Voievozi a fost transmis de Agenţia Naţională pentru Arii Naturale Protejate către Ministerul Mediului, Apelor și Pădurilor prin adresa nr. 761/02.02.2023. Pentru acest plan a fost emisă de către Agenția pentru Protecția Mediului Satu Mare Decizia etapei de încadrare nr. 862/23.08.2021.

Planul de manangement se aprobă conform prevederilor art. 21 alin. (2) din *Ordonanţa de urgenţă a Guvernului nr. 57/2007* *privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,* care menționează că ”(2) Pentru ariile naturale protejate care nu necesită structuri de administrare special constituite, planurile de management şi regulamentele se elaborează de către Agenţia Naţională pentru Arii Naturale Protejate, se avizează de către Agenţia Naţională pentru Protecţia Mediului/instituţiile din subordinea acesteia, după caz, şi se aprobă prin ordin al conducătorului autorităţii publice centrale pentru protecţia mediului, cu avizul autorităţii publice centrale din domeniul culturii şi consultarea autorităţilor publice centrale din domeniul dezvoltării regionale şi administraţiei publice, agriculturii şi silviculturii.”

În urma avizării interne a prezentului proiect de Ordin pentru aprobarea Planului de management aferent sitului Natura 2000 ROSCI0020 Câmpia Careiului împreună cu ariile protejate 2.676 Pădurea Urziceni, 2.677 Dunele de nisip Foieni, 2.679 Mlaștina Vermeș și 2.182 Pășunea cu *Corynephorus* de la Voievozi, proiectul de Ordin, referatul și planul de management vor fi postate pentru consultare publică, în baza *Legii nr. 52/2003 privind transparenţa decizională în administraţia publică, republicată*, pe site-ul Ministerul Mediului, Apelor și Pădurilor și va fi transmis spre avizare/consultare către ministerele listate în art. 21 alin. (2) din  *Ordonanţa de urgenţă a Guvernului nr. 57/2007 aprobată cu modificări și completări prin Legea nr. 49/2011, cu modificările şi completările ulterioare*.

Având în vedere cele menționate, vă rugăm să fiți de acord cu promovarea proiectului de Ordin pentru aprobarea Planului de management aferent sitului Natura 2000 ROSCI0020 Câmpia Careiului împreună cu ariile protejate 2.676 Pădurea Urziceni, 2.677 Dunele de nisip Foieni, 2.679 Mlaștina Vermeș și 2.182 Pășunea cu *Corynephorus* de la Voievozi.

Consecutiv aprobării și publicării în Monitorul Oficial al României a prezentului proiect de ordin, se abrogă ordinul viceprim-ministrului, ministrul mediului nr. 762/2018 privind aprobarea Regulamentului ariei de protecţie specială avifaunistică ROSPA0016 Câmpia Nirului-Valea Ierului, al siturilor de importanţă comunitară ROSCI0020 Câmpia Careiului şi ROSCI0021 Câmpia Ierului şi al ariilor naturale protejate de interes naţional 2.182. Păşunea cu Corynephorus de la Voivozi, 2.676. Pădurea Urziceni, 2.677. Dunele de nisip Foieni, 2.679. Mlaştina Vermeş şi 2.183. Complexul hidrografic Valea Rece, publicat în Monitorul Oficial al României, Partea I nr. 694 din 09 august 2018. Prevederile acestui ordin referitorare la situl Natura 2000 ROSCI0020 Câmpia Careiului și la ariile protejate 2.676 Pădurea Urziceni, 2.677 Dunele de nisip Foieni, 2.679 Mlaștina Vermeș și 2.182 Pășunea cu *Corynephorus* de la Voievozi se regăsesc în Regulamentul acestor arii protejate, care este anexă la planul de management supus aprobării.

**Director general**